Държавен вестник, бр. 104, 2004 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  104
Република България е член на Съвета на МСД
(мандат до 2006 г.)—висш ръководен орган на Съ-
юза, мандатен на Конференцията на пълномощни-
ците. Българските експерти дават своя професио-
нален принос в работните и проучвателните екипи,
разработващи документи, свързани с формирането
и реализирането на политиката на МСД в областта
на стандартизацията, развитието на съобщенията,
като изхождат от националните интереси.
Участието и дейността в работните органи на
СЕРТ позволява на българските експерти да дадат
своя принос при създаването на общоевропейски-
те норми и препоръки, както и да ги отразят при
хармонизирането на националната политика и
регулирането в областта на далекосъобщенията в
съответствие с изискванията на Европейското за-
конодателство.
Активното участие на страната в спътникови-
те организации EUTELSAT, ИНТЕРСПУТНИК,
ITSO и IMSO разширява възможностите на стра-
ната да влияе върху дейността им, както и да пол-
зва предоставяните от тях спътникови услуги на
преференциални цени.
Република България като член на Световната
търговска организация трябва да изпълнява пое-
тите ангажименти във връзка с преговорите по
търговията с услуги.
Следва да се активира участието ни в органи-
зацията на Черноморското икономическо сът-
рудничество.
В средносрочен план следва да се активизират:
• участието на представители на Република
България в изследователските групи на МСД
и особено в тези, които са свързани с регули-
рането на тарифите и разплащанията между
различните оператори, с разработването, раз-
пределянето и управлението на ограничени
ресурси—честотни и номерационни;
• организирането и провеждането на Светов-
ната конференция на върха на информаци-
онното общество, вторият етап на която ще
се проведе през 2005 г. под егидата на гене-
ралния секретар на ООН;
• обмяната на опит с европейските администра-
ции в областта на политиката и регулирането
на далекосъобщенията, свързано с преструк-
турирането на СЕРТ и МСД, наложено от ди-
намичното навлизане на новите технологии;
• подготовката и участие в Регионалната ра-
диоконференция RRС-04/06, в Световната
асамблея по стандартизация в далекосъоб-
щенията WTSA-04, в Конференцията на пъл-
номощниците 2006 г. към МСД.
 В дългосрочен план следва:
• да се активизира участието на представите-
ли на страната в различните форуми, свърза-
ни с проблемни въпроси и с развитието на
нови технологии, за мобилни далекосъобще-
ния—3G (трето поколение мобилни връзки),
за цифрова телевизия и цифрово радио;
• да се извършат необходимите действия за
подготовка и участие в Световната радиоко-
муникационна конференция WRC-2007.
Въпросите за развитието на далекосъобщения-
та трябва да заемат важно място и в отношенията
с държавите от Югоизточна Европа. В двустран-
ните договорености трябва да залегнат постанов-
ки, регламентиращи съгласуване на документи,
засягащи общи интереси, като:
• методики за измерване на трансгранични за-
мърсявания;
• процедури за координиране параметрите на
станции от радиоразпръсквателната, фикси-
раната, фиксираната спътникова и подвиж-
на радиослужба;
• процедури за съгласуване на националните
честотни планове за ефективно използване
на радиочестотния спектър от различните
видове радиослужби.
 Приложение № 1
Списък на директиви, решения и препоръки
на достиженията на правото на Европейския
съюз—рамка 2002
• Директива 2002/19/ЕС на Европейския парламент
и Европейския съвет за достъп до и взаимно свързване
на електронни съобщителни мрежи и прилежащите
средства (Директива за достъпа);
• Директива 2002/20/ЕС на Европейския парламент
и Европейския съвет за лицензиране на електронни
съобщителни мрежи и услуги (Директива за оправомо-
щаването);
• Директива 2002/21/ЕС на Европейския парламент
и Европейския съвет за обща регулаторна рамка за
електронни съобщителни мрежи и услуги (Директива
за рамката);
• Директива 2002/22/ЕС на Европейския парламент
и Европейския съвет за универсалната услуга и правата
на потребителите, свързани с електронни съобщителни
мрежи и услуги (Директива за универсалната услуга);
• Директива 2002/58/ЕС на Европейския парла-
мент и Европейския съвет за обработката на лични
данни и защита на неприкосновеността в електрон-
ния съобщителен сектор (Директива за неприкосно-
веността);
• Директива 2002/77/EC на Европейската коми-
сия за конкуренцията на пазарите за електронни съ-
общителни мрежи и услуги (Директива за конкурен-
цията на пазара);
• Решение 676/2002 на Европейския парламент и
Европейския съвет за регулаторна рамка на политика-
та за радиоспектъра в Европейската общност.
• Решение 2003/548/EC на Европейската комисия за
минималния пакет линии под наем с хармонизирани
характеристики и свързани стандарти, отнасящи се до
чл. 18 на Директивата за универсалната услуга;
• Препоръка 2003/311/EC на Европейската комисия
за съответните пазари на продукти и услуги в сектора
на електронните съобщения, допустими за ex ante регу-
лиране в съответствие с Директивата за рамката;
• Препоръка 2003/561/EC на Европейската комисия
за нотификации, временни ограничения и консултации,
предвидени в чл. 7 на Директивата за рамката;
• Решение 2002/627/EC на Европейската комисия за
създаване на Европейската група на регулаторите за
електронни съобщителни мрежи и услуги;
• Решение 2002/622/EC на Европейската комисия за
създаване на група за политика на радиоспектъра;
• Решение 2003/375/EC на Европейската комисия за
определяне на регистър на .eu Top Level Domain;
• Препоръка 2003/558/EC за обработката на инфор-
мацията за местоположението на викащия в електрон-
ните съобщителни мрежи с цел локализиране на спеш-
ните повиквания;
• Препоръка 2003/203/EC на Европейската комисия
за хармонизиране предоставянето на достъп на общес-
твените RLAN до обществените електронни съобщи-
телни мрежи и услуги в общността.